આ સિવાય કોઈએ આપણને એ વિષયમાં જાગૃત નથી કર્યા કે આપણે શરીરને સુદૃઢ શા માટે રાખવું જોઈએ? અથવા બેડોળ દેખાવથી શું નુકસાન થાય છે?, પરંતુ તેનું પરિણામ આપણે ચોતરફ જોઈ શકીએ છીએ. ગરદન અકડાઈ જવી, પીઠનો દુ:ખાવો, માથાનો દુ:ખાવો, ખભો નમી જવો અને અન્ય શારીરિક દુ:ખાવાની ફરિયાદ રહે છે. જો તમે સંક્રામક દર્દથી પીડાતા હો તો તેમાંથી રાહત મેળવવા હીલિંગ, મસાજ, ફિઝિયોથેરાપી, ટ્રેક્શન, દવાઓ અને છેવટે ઓપરેશન જેવા ઈલાજ છે. દરેક પદ્ધતિ દ્વારા સારવાર થાય છે, પરંતુ આ બધી ટૂંકાગાળાની રાહત હોય છે. આ બધાની સાથે જો તમે અંગસ્થિતિ (Body Posture)ને યોગ્ય રાખીને રોગ મટાડવાનું શીખી જાવ તો તમને દુ:ખાવામાંથી મુક્ત થઈને સાહજિકતા પ્રાપ્ત કરવામાં મદદ મળે છે. જો કોઈ વ્યક્તિ રેકી હીલિંગનો અનુભવ કરે તો તેને શારીરિક પીડા ઓછી થવા સાથે મનમાંથી નિષેધક વિચારો અને લાગણીઓ દૂર કરવામાં પણ આપોઆપ મદદ મળે છે અને શરીરને આરામ મળે છે, પરંતુ ઘણીવાર તણાવને કારણે શરીરનાં માળખામાં અસંતુલન થઈ જાય છે. આથી, જો અંગસ્થિતિ બાબતે જાગૃતિ રાખવામાં આવે તો દુ:ખાવામાંથી કાયમી મુક્તિ મળી શકે છે,